أيمن حجاج

ايمن عبد الفتاح حجاج (1978 - 19 اغسطس 2025) كان قاضى مصرى و مسك منصب نائب رئيس مجلس الدولة. اشتهر اعلاميا بعد ما اتدان فى قضية قتل مراته المذيعه شيماء جمال. بيعتبر اول قاضى فى تاريخ مصر يتحكم عليه بالاعدام ويتنفذ فيه الحكم فى جريمة قتل.

 قضية مقتل شيماء جمال 
فى شهر  يونيه 2022، اتعمل بلاغ عن اختفاء المذيعه شيماء جمال، و بعد البحث، السلطات المصريه لقت جثتها مدفونه فى مزرعه فى منطقة البدرشين فى محافظة الجيزه. التحقيقات كشفت ان جوزها القاضى ايمن حجاج وشريكه (صديقه) حسين الغرابلى هما اللى قتلوها عمدا. الجريمه حصلت بعد ما استدرجها للمزرعه وضربها بمؤخرة المسدس وخنقها، وده كان بسبب خلافات شخصيه وماليه وتهديدها ليه بفضح جوازهم العرفى. النيابه العامه طلبت رفع الحصانه القضائيه عنه عشان تقدر تقبض عليه وتحقق معاه، وده اللى حصل فعلا.

 المحاكمه 
الشرطه قبضت على المتهمين فى يوليه 2022، وتحولو لمحكمة جنايات الجيزه. فى سبتمبر 2022، المحكمه قررت احالة ورقهم لمفتى الجمهوريه عشان الراى الشرعى فى اعدامهم. و فى يوليه 2024، رفضت محكمة النقض الطعن اللى قدمه المتهمين و أيدت حكم الاعدام الصادر ضدهم، وبكدة بقى الحكم نهائى وواجب التنفيذ.

 تنفيذ الحكم 
يوم 19 اغسطس 2025، مصلحة السجون نفذت حكم الاعدام شنق فى ايمن حجاج وشريكه حسين الغرابلى، بعد ما استنفدو كل درجات التقاضى والتصديق على الحكم.

 شوف كمان 
 شيماء جمال
 عقوبة الاعدام فى مصر

 مصادر 

 لينكات برانيه 


تصنيف:مجرمين مصريين
تصنيف:قتالين قتلى